0323.xml
فلپ ہیوز بدستور زندگی اور موت کی کشمکش میں،ڈاکٹرز نے اگلے 24 گھنٹے اہم قرار دے دیئے
سڈنی ۔26 نومبر (اے پی پی) آسٹریلوی کرکٹ ٹیم کے اوپننگ بلے باز فلپ ہیوز بدستور زندگی اور موت کی کشمکش میں ہیں، جنہیں انتہائی نگہداشت میں رکھا گیا ہے۔ ڈاکٹرز نے فلپ ہیوجز کی زندگی کیلئے اگلے 24 گھنٹوں کو اہم قرار دے دیا۔ فلپ ہیوز 25 نومبر کو شیفلڈ شیلڈ میچ کے دوران سر پر باؤنسر لگنے کی وجہ سے زخمی ہو گئے تھے اور ہسپتال میں زیر علاج ہیں۔ آسٹریلوی کرکٹ ٹیم کے ڈاکٹر پیٹر برکنر نے سڈنی میں ہسپتال کے باہر فلپ ہیوز کی حالت کے بارے میں بتاتے ہوئے کہا کہ فلپ بدستور تشویشناک حالت میں مبتلا ہیں اور 24 گھنٹے گزرنے کے باوجود ان کی حالت میں کوئی بہتری نہیں آئی، ڈاکٹروں نے ان کی زندگی کیلئے اگلے 24 گھنٹوں کا انتہائی اہم قرار دے دیا ہے۔ انہوں نے بتایا کہ فلپ کے سر کی سرجری ہوچکی ہے اور گزشتہ روز مزید سکین بھی کئے گئے اور ڈاکٹرز ان کی جان بچانے کیلئے سرتوڑ کوششوں میں مصروف ہیں۔ واضح رہے کہ سڈنی میں نیو ساؤتھ ویلز اور ساؤتھ سٹریلیا کے درمیان کھیلے گئے میچ کے دوران بیٹنگ کے دوران فلپ ہیوز سر پر باؤنسر لگنے کے باعث گر پڑے تھے اور بے ہوش ہو گئے تھے۔
APP
26.10.14
0323p.xml
آسٹریلوی کھلاڑیوں ہیوز کی حالت ابھی بھی نا زک
سڈنی (نیٹ نیوز)آسٹریلوی بیٹسمین فلپ ہیوز کی حالت ابھی بھی نازک ہے۔انھیں سڈنی میں ہونے والے میچ کے دوران منگل کو سر پر گیند لگنے سے شدید چوٹ آئی تھی۔25سالہ ہیوز سڈنی کے ایک ہسپتال میں ہیں۔گذشتہ روز شیفیلڈ شیلڈ کے ایک میچ کے دوران انھیں نیو ساتھ ویلز کے بولر شان ایبٹ کا بانسر لگا تھا جس کے نتیجے میں وہ پچ پر گر پڑے تھے ۔ہیوز کے سر کا سکین کیا گیا ہے۔ٹیم کے ڈاکٹر پیٹر برنکر نے کہا فلپ کی حالت میں کوئی تبدیلی نہیں آئی ہے اور ان کی حالت نازک ہے۔بائیں ہاتھ کے آسٹریلوی بیٹسمین کو سٹریچر پر میدان سے باہر لے جایا گیا اور پھر فوراایمبولنس پر ہسپتال منتقل کیا گیا ہے۔کرکٹ آسٹریلیا نے اس بات کی بھی تصدیق کی ہے کہ اس دور کے شیفیلڈ شیلڈ میچوں کو منسوخ کر دیا گیا ہے۔نیوساتھ ویلز کے نائب کوچ اور آسٹریلیا کے سابق فاسٹ بولر جیف لاسن نے کہا کہ کھلاڑی اور سٹاف ان کے لیے بہت پریشان ہیں۔
daily_waqt
27.11.14